Neuvoston asetus (ETY) N:o 3245/81, annettu 26 päivänä lokakuuta 1981, Euroopan yhteistyöjärjestön perustamisesta



Virallinen lehti nro L 328 , 16/11/1981 s. 0001 - 0004

Suomenk. erityispainos Alue 11 Nide 10 s. 0061

Espanjank. erityispainos: Luku 11 Nide 15 s. 0033

Ruotsink. erityispainos Alue 11 Nide 10 s. 0061

Portugalink. erityispainos: Luku 11 Nide 15 s. 0033



NEUVOSTON ASETUS (ETY) N:o 3245/81, annettu 26 päivänä lokakuuta 1981, Euroopan yhteistyöjärjestön perustamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen(1), ottaa huomioon edustajakokouksen lausunnon(2), sekä katsoo, että yhteisön rahoitus- ja teknisen yhteistyön täytäntöönpanemiseksi kehitysmaiden ja erityisesti Afrikan, Karibian ja Tyynenmeren maiden kanssa komissio on perustanut merentakaisia edustustoja ja hankkinut niihin henkilökunnan; se on lisäksi asettanut tämän henkilökunnan suoraan yhteisön apua saavien maiden käytettäväksi, mainitun rahoitus- ja teknisen yhteistyön tehokkaan toteuttamisen varmistamiseksi komissiota on pyydetty hankkimaan tällaista henkilökuntaa ja hoitamaan sen hallinto, vahvistamaan paikallisen henkilöstön hallintoa koskevat säännöt ja järjestämään koulutusta kehitysmaiden kansalaisille, komission auttamiseksi näiden tehtävien suorittamisessa olisi Euroopan yhteisöjen piirissä perustettava Euroopan yhteistyöjärjestö, joka toimisi yhteisön oikeuden mukaisesti; on suotavaa määritellä ne edellytykset, joiden mukaisesti tiettyjä yleissäännöksiä sovelletaan, ja näitä yhteisön toimia tarvitaan edellä kuvatun tavoitteen saavuttamiseksi; perustamissopimuksessa ei ole määräyksiä tähän tarvittavasta erityisestä toimivallasta, ON ANTANUT TÄMÄN ASETUKSEN: 1 artikla Perustetaan Euroopan yhteistyöjärjestö, jäljempänä "järjestö". 2 artikla 1. Järjestön tarkoituksena ei ole tuottaa voittoa. Sillä on jäsenvaltioissa laajin oikeushenkilöille tunnustettu oikeuskelpoisuus. 2. Järjestön kotipaikka on Bryssel. 3 artikla Järjestön tehtävänä on avustaa komissiota: 1. sen henkilöstön hankinnassa, sijoittamisessa ja hallinnossa: a) joka asetetaan yleiset ja suosituimmuusaseman antavat yhteistyösopimukset yhteisön kanssa tehneihin kehitysmaihin perustettavien niiden yhteisön edustustojen käyttöön, joiden tehtävänä on auttaa komissiota näiden sopimusten täytäntöönpanossa; tai b) joiden tehtäväksi annetaan yhteisön rahoittamien teknisten avustus- tai yhteistyötoimien suorittaminen a kohdassa tarkoitettujen kehitysmaiden hyväksi; 2. niiden hallinnollisten sääntöjen määrittelyssä, jotka koskevat 1 kohdan a alakohdassa tarkoitettuja edustustoja tai 1 kohdan b alakohdassa tarkoitettuja tehtäviä varten paikallisesti hankittua henkilöstöä; ja 3. edellä 1 kohdan a alakohdassa tarkoitettujen kehitysmaiden kansalaisille myönnettäviä apurahoja ja harjoittelupaikkoja koskevien ohjelmien täytäntöönpanoon osallistumisessa sekä koulutusjärjestelmien edistymisen seuraamisen että sosiaalisten näkökantojen osalta. 4 artikla Järjestön hallintoa hoitavat johtokunta johtaja. 5 artikla 1. Johtokunnassa on vähintään viisi ja enintään 13 jäsentä, jotka komissio nimittää henkilökunnastaan ja jotka valitaan heillä komission yksiköissä olevien tehtävien perusteella. 2. Johtokunnan jäsenten toimikausi on viisi vuotta. Sama jäsen voidaan nimittää uudeksi toimikaudeksi. Toimikauden päättyessä tai jäsenen erotessa jäsen pysyy tehtävässään, kunnes nimitys uudistetaan tai toinen jäsen nimitetään tilalle. 3. Johtokunta valitsee keskuudestaan puheenjohtajan, varapuheenjohtajan, hallintovaltuutetun ja sihteerin. 4. Johtokunnan jäsenille ei suoriteta korvausta heidän tehtävistään. 6 artikla 1. Johtokunta kokoontuu puheenjohtajan tai varapuheenjohtajan kutsusta järjestön etujen niin vaatiessa ja vähintään kerran vuodessa. 2. Johtokunnan jäsentä, joka on estynyt osallistumasta kokoukseen, voi edustaa toinen jäsen, joka on erityisesti valtuutettu osallistumaan kyseiseen kokoukseen. Jäsen voi edustaa vain yhtä toista jäsentä. 3. Puheenjohtajan ollessa estynyt johtokuntaa johtaa varapuheenjohtaja tai jälkimmäisen ollessa estynyt hallintovaltuutettu. 4. Johtokunta on päätösvaltainen viiden jäsenen ollessa paikalla. Johtokunta tekee päätöksensä äänestykseen osallistuvien yksinkertaisella enemmistöllä. Äänten mennessä tasan ratkaisee puheenjohtajan ääni. 7 artikla 1. Johtokunnan on huolehdittava järjestön hallinnosta. 2. Sen on päätettävä muista yhteisön lähteistä olevan testamenttilahjoituksen, lahjan tai avustuksen vastaanottamisesta. 8 artikla 1. Komissio nimittää järjestön johtajan johtokunnan esittämän ehdokaslistan perusteella. 2. Johtaja nimitetään korkeintaan viideksi vuodeksi. Sama henkilö voidaan nimittää uudeksi toimikaudeksi. 9 artikla 1. Johtajan on pantava täytäntöön johtokunnan päätökset ja hoidettava järjestön juoksevaa hallintoa. Hän edustaa järjestöä oikeudellisesti. 2. Johtajan on valmisteltava ja järjestettävä johtokunnan työskentely. Hänen on osallistuttava neuvoa-antavana johtokunnan työhön. 3. Johtaja on vastuussa johtokunnalle tehtäviensä suorittamisesta. 10 artikla 1. Kunkin vuoden maaliskuun 31 päivään mennessä johtajan on laadittava yleiskertomus järjestön toiminnasta, rahoituksellisesta tilanteesta ja tulevaisuudennäkymistä ja esitettävä se johtokunnalle. 2. Kun johtokunta on hyväksynyt kertomuksen, sen on toimitettava se komissiolle ja 12 artiklan 2 kohdan toisessa alakohdassa tarkoitetulle komitealle. 11 artikla Järjestön tuloja ovat: 1. Euroopan yhteisöjen talousarvion erityiskohtiin otetut avustukset; 2. komission Euroopan kehitysrahaston varoista hyväksymät avustukset; ja 3. muut mahdolliset varat. 12 artikla 1. Johtokunta laatii ennakkoarvion järjestön tuloista ja menoista kultakin kalenterivuodelta ja toimittaa sen komissiolle. Esitetyn ennakkoarvion on oltava tasapainossa. Ennakkoarvioon on liitettävä henkilöstön määrää kuvaava taulukko, jossa vahvistetaan 3 artiklan 1 kohdan a alakohdassa tarkoitettuihin edustustoihin nimitetty henkilöstö. 2. Komissio toimittaa ennakkoarvion Euroopan kehitysrahaston komitealle ja niistä toimista vastaaville komiteoille, joiden toiminnassa tarvitaan tai tullaan tarvitsemaan järjestön mukanaoloa. Ennakkoarvion tarkastelemiseksi nämä komiteat muodostavat yhden komitean, joka muodostuu jäsenvaltioiden edustajista ja jonka puheenjohtajana on komission edustaja. Kokouksessa, jossa ennakkoarviota tarkastellaan, komitea vaihtaa tietoja ja mielipiteitä järjestöön liittyvistä yleisistä kysymyksistä. Ennakkoarvion tarkastelusta ja tietojen ja mielipiteiden vaihdosta laaditaan kertomukset, jotka sisältävät komitean tärkeimmät johtopäätökset ja jäsenvaltioiden hallitusten edustajien olennaiset kannat. 3. Ottaen huomioon 2 kohdan toisessa alakohdassa tarkoitetun komitean ennakkoarvion tarkastelua koskevan kertomuksen komissio vahvistaa järjestön tuloja ja menoja koskevan ennakkoarvion ja toimittaa sen budjettivallan käyttäjälle Euroopan yhteisöjen alustavan talousarvioesityksen ja edellä mainitun kertomuksen kanssa, niin että sen tarkastelu voidaan suorittaa talousarviomenettelyn kuluessa. 4. Komissio vahvistaa ennakkoarvion järjestön tuloista ja menoista ennen varainhoitovuoden alkua mukauttaen sitä budjettivallan käyttäjän myöntämien avustusten mukaisesti. 5. Jäsenvaltion tai komission pyynnöstä puheenjohtaja voi kutsua 2 kohdan toisessa alakohdassa tarkoitetun komitean koolle vuoden aikana tarkastelemaan järjestöä koskeviin yleisiin kysymyksiin liittyviä uusia seikkoja. 13 artikla 1. Euroopan yhteisöjen yleiseen talousarvioon sovellettavan varainhoitoasetuksen ja muiden sovellettavien varainhoitoasetusten mukaisesti järjestön suhteita komissioon sekä järjestöön sovellettavia sisäisiä hallinnollisia ja rahataloudellisia järjestelyjä koskeviin säännöksiin sovelletaan komission vahvistamia ja Euroopan yhteisöjen virallisessa lehdessä julkaistuja soveltamista koskevia toimenpiteitä. 2. Edellä 1 kohdassa tarkoitetuilla soveltamista koskevilla toimenpiteillä vahvistetaan muun muassa varainhoitoa ja tulojen ja menojen ennakkoarvion toteuttamista, tulojen ja menojen tarkastamista, sopimusten tekemistä, tilien pitämistä sekä irtaimesta ja kiinteästä omaisuudesta pidettäviä luetteloita koskevat periaatteet. 14 artikla Edellä 3 artiklan 1 kohdassa tarkoitetun henkilöstön ja järjestön toimipaikan henkilöstön hankkimista ja työsuhteita koskevat yleiset ehdot samoin kuin heidän yleinen palkkaus- ja lisäkorvausjärjestelmänsä määräytyvät erityissäännöksillä, jotka komissio antaa saatuaan asiasta 12 artiklan 2 kohdan toisessa alakohdassa tarkoitetun komitean lausunnon. 15 artikla 1. Johtokunnan on kunkin vuoden maaliskuun 31 päivään mennessä toimitettava järjestön hallinnolliset tilit, joista ilmenevät kaikki edellisen varainhoitovuoden tulot ja menot, sekä tilinpäätös komissiolle ja tilintarkastustuomioistuimelle. Tilintarkastustuomioistuimen on tarkasteltava niitä perustamissopimuksen 206 a artiklan mukaisesti. 2. Tilintarkastustuomioistuin ilmoittaa komissiolle viimeistään heinäkuun 15 päivänä huomautukset, jotka sen mielestä ovat sen laatuisia, että ne on esitettävä perustamissopimuksen 206 a artiklassa tarkoitetussa vuosikertomuksessa. Komissio toimittaa vastauksensa tilintarkastustuomioistuimelle viimeistään lokakuun 31 päivänä. Tilintarkastustuomioistuin toimittaa viimeistään marraskuun 30 päivänä Euroopan parlamentille, neuvostolle ja komissiolle vuosikertomuksensa yhdessä komission vastausten kanssa ja varmistaa, että ne julkaistaan Euroopan yhteisöjen virallisessa lehdessä. Johtokunnalle myönnetään järjestön varainhoitoa koskeva vastuuvapaus perustamissopimuksen 206 b artiklassa määrätyn menettelyn mukaisesti. 3. Komission varainhoidon valvoja on vastuussa järjestön kaikkien menositoumusten ja maksujen tarkastamisesta sekä kaikkien tulojen kirjaamisesta ja perimisestä. 16 artikla Järjestön johtokunnan jäsenet, johtaja, henkilöstö ja muut järjestön toimintaan osallistuvat henkilöt eivät tehtävänsä päätyttyäkään saa ilmaista salassapitovelvollisuuden piiriin kuuluvia tietoja. 17 artikla Järjestöllä ja sen henkilöstöllä on Euroopan yhteisöjen etuoikeuksista ja vapauksista laaditun pöytäkirjan I ja V luvussa säädettyjä erioikeuksia ja vapauksia vastaavat erioikeudet ja vapaudet. 18 artikla 1. Järjestön sopimusperusteiseen vastuuseen sovelletaan kyseiseen sopimukseen sovellettavaa lakia. Euroopan yhteisöjen tuomioistuin on toimivaltainen tutkimaan kaikki järjestön ja sen henkilöstön väliset riidat mainittuun henkilöstöön sovellettavien yleisten työhönotto- ja työsuhdesäännösten rajoissa ja ehdoilla. 2. Jos kyse on muusta kuin sopimusperusteisesta vastuusta, järjestön on jäsenvaltioiden lakien yhteisten yleisperiaatteiden mukaisesti korvattava kaikki järjestön tai sen henkilöstön työssään aiheuttama vahinko. Euroopan yhteisöjen tuomioistuin on toimivaltainen tutkimaan tällaisen vahingon korvaamista koskevat riidat. 19 artikla 1. Jäsenvaltio, johtokunnan jäsen ja asiassa suoraan ja henkilökohtaisesti osallisena oleva kolmas henkilö voivat saattaa järjestön nimenomaisen tai hiljaisen toimenpiteen komission tutkittavaksi. 2. Asia on saatettava komission käsiteltäväksi 30 päivän kuluessa päivästä, jona asianosainen sai tiedon toimenpiteestä. 3. Jos 12 artiklan 2 kohdan toisessa alakohdassa tarkoitettu komitea samanaikaisesti jäsenvaltion aloitteesta tarkastelee komission käsiteltäväksi saatettua toimenpidettä, komissio lykkää päätöstään, kunnes komitea on antanut lausuntonsa. Komitean on annettava lausuntonsa 90 päivän kuluessa asian saattamisesta sen käsiteltäväksi. Komissio ilmoittaa heti asianosaiselle päivän, jona asia on saatettu komitean käsiteltäväksi, ja päivän, jona komitea on antanut tai sen olisi pitänyt antaa lausuntonsa. 4. Komissio tekee päätöksensä 30 päivän kuluessa päivästä, jona asia on saatettu sen käsiteltäväksi tai jona 12 artiklan 2 kohdan toisessa alakohdassa tarkoitettu komitea on antanut tai sen olisi pitänyt antaa lausuntonsa. 5. Jos komissio ei tee päätöstä 30 päivän kuluessa, katsotaan, että asia on jätetty käsiteltäväksi ottamatta. 20 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 26 päivänä lokakuuta 1981. Neuvoston puolesta Puheenjohtaja CARRINGTON (1) EYVL N:o C 129, 3.6.1978, s. 4 (2) EYVL N:o C 140, 5.6.1979, s. 142